Στο προηγούμενο επεισόδιο.
Ονομάζομαι Τζον Μπλάκθορν. Είμαι Άγγλος.
Πλοηγός του ολλανδικού εμπορικού Έρασμος.
Ψέματα! Είσαι πειρατής.
Ώστε δεν ξέρουν για μας;
Άρχοντα Τορανάγκα,
από τον θάνατο του Τάικο πέρυσι
σε παρακολουθούμε με ανησυχία
να κάνεις συμμαχίες εις βάρος του Συμβουλίου.
Αν πολεμήσουμε, τέσσερις εναντίον ενός, θα χάσω.
Γι' αυτό θα πας στο Ατζίρο αντί για μένα.
Ο Τορανάγκα κατάσχει αυτό το πλοίο και το φορτίο του.
Το Ίζου είναι το φέουδό μου.
Είχα την εντύπωση ότι ήσουν πιστός στον άρχοντά μας.
Σε ζήτησε ο μεγάλος άρχοντας Γιοσί Τορανάγκα.
Τι θέλει από μένα;
Να παίξει με τα καρύδια σου ίσως. Πού να ξέρω;
Πιστεύω ότι μας ένωσε η μοίρα.
Εσένα, εμένα,
κι αυτόν τον βάρβαρο, που ίσως αλλάξει τη ροή των πραγμάτων.
Βρείτε όλους τους υπότιτλους *OFFiCiAL και στο ********* / -OFFiCiAL-
ΟΣΑΚΑ ΕΝΑΣ ΧΡΟΝΟΣ ΝΩΡΙΤΕΡΑ
Ξεκουράσου, σύζυγε.
Στύλωσε τον νου σου προς τον Βούδα.
Πού είναι ο γιος μου;
Σαν να κοιτώ στα μάτια της μητέρας σου.
Το τέλειο άπειρο.
Μη φοβάσαι.
Σύντομα θα αναγεννηθώ στο Καθαρό Πεδίο.
Πώς θα σε βρω εκεί;
Θα έχεις τις βλεφαρίδες σου;
Τα νύχια σου;
Πόσο παράξενη είναι αυτή η ζωή...
Μονάχα όνειρο ενός ονείρου...
Πηγαίνετε στη μητέρα σας.
Ο Τάικο επιθυμεί να μείνει μόνος.
Αν δεν λάβει τη θεία Κοινωνία, θα απολέσει τη Βασιλεία των Ουρανών.
Ίσως η Βασιλεία των Ουρανών είναι στον κώλο σου.
Αυτό το έχεις σκεφτεί;
Τορανάγκα.
Μείνε.
Και να σκεφτείς ότι κάποτε
η Ότσιμπα θα μπορούσε να είχε γίνει γυναίκα σου.
Ποτέ δεν ενδιαφέρθηκα για όμορφες γυναίκες.
Εγώ ενδιαφέρθηκα υπερβολικά.
Εκείνη τη νύχτα που ήπιαμε πολύ σάκε,
θυμάσαι τι σου είπα;
"Χέσαμε τόσες φορές στο ίδιο δοχείο.
Δεν θα κατουρήσουμε τώρα στα πόδια μας".
Ήθελα να είχαμε κυριεύσει μαζί το Βασίλειο της Κορέας.
Θα σου είχα παραχωρήσει την Ιαπωνία.
Ας μου τη δωρίσει ο γιος σου.
Ο γιος μου...
Τα όρνια γυροπετούν.
Τι θα έλεγες
να γίνεις ο μόνος αντιβασιλέας μέχρι να ενηλικιωθεί;
Αν τον προστάτευες, θα μπορούσα να σου απονείμω αυτόν τον τίτλο.
Δίνοντας στους εχθρούς μου τον τέλειο λόγο να ενωθούν.
Να σκοτώσουν εμένα
κι έπειτα τον γιο σου.
Δεν αποζητώ τόσο βάναυση τιμωρία.
Μια σοφότατη απάντηση.
Πάνω από ένας αιώνας έχει περάσει από το τέλος των αληθινών σογκουνάτων.
Σε όλη μου τη ζωή μόχθησα να καταστείλω τις εσωτερικές συγκρούσεις.
Τώρα, φοβάμαι ότι θα αρχίσει νέος εμφύλιος.
Γι' αυτό διέταξα τον σχηματισμό του Συμβουλίου των Αντιβασιλέων.
Ο Ισίντο, ο Κιγιάμα, ο Όνο, ο Σουγκιγιάμα...
και εσύ.
Θα μοιράζεστε την εξουσία μέχρι ο Γιαετσίγιο να γίνει δεκαέξι.
Μια πολιτική ισοπαλία.
Ο άρχοντάς μου είναι ο ευφυέστερος στο βασίλειο.
Σου ζητώ να προστατέψεις τον γιο μου
από τους εχθρούς και τους φίλους του.
Δίδαξέ του...
το πιο σημαντικό μάθημα.
Όποιος στέκεται στο ψηλότερο σημείο...
είναι ο πιο μοναχικός άνδρας του βασιλείου.
ΒΑΣΙΣΜΕΝΟ ΣΤΟ ΜΥΘΙΣΤΟΡΗΜΑ ΤΟΥ ΤΖΕΪΜΣ ΚΛΑΒΕΛ
SHOGUN
ΔΕΥΤΕΡΟ ΚΕΦΑΛΑΙΟ: ΥΠΗΡΕΤΗΣ ΜΕ ΔΥΟ ΑΦΕΝΤΕΣ
Ο Άγγλος πλοηγός, τι εννοείς ότι είναι χυδαίος;
Ξέρετε τον τύπο του. Βρομιάρης. Αρρωστημένος.
Και με στόμα βόθρο.
Σαν τελευταία πόρνη του σοκακιού. Με πιάνετε, πάτερ-επισκέπτη;
Το ημερολόγιό του αποδεικνύει την ασωτία. Δείτε, Εξοχότατε.
Κυρίεψε, σφάγιασε και λεηλάτησε τη Μανίλα.
Καλό κουμάσι! Άγριο κτήνος.
Οπότε, το δείχνουμε στους Γιαπωνέζους
και θα κρεμαστεί για πειρατεία.
Φοβάμαι ότι δεν είναι τόσο απλό.
Παρά τον διχασμό τους, ο Τορανάγκα είναι ο επί των Εξωτερικών Υποθέσεων.
Είναι σχολαστικός.
Φοβάμαι ότι θα ζητήσει πλήρη μετάφραση.
Υπερβολικά πλήρη, ίσως.
Μπορείτε να πηγαίνετε.
Ξέρετε, αυτός ο πειρατής
δεν θα τα αφήσει όλα στον Θεό.
Το ίδιο συμβουλεύω κι εσάς.
Άρα τα ξέρει όλα για το Μακάο.
Μάρτυράς μου ο Χριστός,
με τους μπούσο στα πρόθυρα πολέμου,
το τελευταίο που χρειαζόμαστε είναι να θιγούν οι παλιές συγκρούσεις.
Τότε, ας ευγνωμονούμε που ο ξένος δεν μιλά ιαπωνικά.
Θα πάω στο κάστρο όπου διαμένει ο Τορανάγκα.
Θα είμαι μεταφραστής του το απόγευμα.
Μαρτίν.
Η ιεραποστολή είναι σε κρίσιμη φάση.
Θα φροντίσεις αυτός ο άντρας να μη γίνει πρόβλημα.
Σας χαιρετώ, άρχοντα Γιαετσίγιο.
Είναι κανίβαλος, Τσούζι;
Ο Τορανάγκα λέει ότι κάποιοι βάρβαροι τρώνε ανθρώπους.
Δεν ξέρω, νεαρέ κύριε.
Αλλά θα κρατήσω αποστάσεις, καλού κακού.
Να πάρει.
Ζητώ συγγνώμη, άρχοντα Τορανάγκα.
Ελπίζω να μη σας έκανα να περιμένετε.
Ελπίζω να μη σε προσβάλλει η παρουσία της κυράς Μαρίκο.
Της ζήτησα να είναι εδώ για να εξασκήσει τα πορτογαλικά της,
εφόσον εσύ είσαι ο δάσκαλος.
Με κολακεύετε, άρχοντα.
Η συντροφιά της αρχόντισσας Μαρίας είναι πάντα ευπρόσδεκτη.
Καλημέρα.
Ονομάζομαι Μαρτίν Αλβίτο, από την Εταιρεία του Ιησού.
Θα είσαι ο άντζιν.
Τι σημαίνει αυτό;
Σημαίνει πλοηγός.
Όπως τσούζι σημαίνει μεταφραστής.
Είσαι στην αυλή του άρχοντα Γιοσί Τορανάγκα.
Εγώ είμαι ο διερμηνέας του Συμβουλίου.
Άρα θα διαστρεβλώσεις ό,τι λέω προς όφελος των Πορτογάλων.
Ο Άντζιν πιστεύει ότι δεν μπορώ να μεταφράσω πιστά όσα λέει
επειδή είμαι Πορτογάλος.
Τι είπες τώρα;
Ακριβώς ό,τι είπες εσύ. Θα μεταφράζω χωρίς προκατάληψη.
Αφού είσαι τόσο ειλικρινής,
κάνε μου τη χάρη να του πεις ότι είμαστε εχθροί.
Πες του το εσύ.
Η λέξη για τον εχθρό είναι τεκί.
Δείξε με και πες τη λέξη.
Θα καταλάβει.
Μπορεί να είμαι εχθρός σου, Τζον Μπλάκθορν του Έρασμου,
αλλά δεν είμαι δολοφόνος σου.
Θα φτάσεις εκεί μόνος σου.
Είπα στον Άντζιν τη λέξη "εχθρός"
ώστε να σας δηλώσει ότι δεν είμαστε φίλοι.
Αρχόντισσα Μαρία, συμφωνείτε;
Ο πατήρ μεταφράζει τέλεια.
Ρώτησε τον βάρβαρο γιατί είναι εχθρός του διερμηνέα μου.
- Θέλει να μάθει γιατί είμαστε εχθροί. - Οι χώρες μας είναι σε πόλεμο.
- Λέει ότι οι χώρες μας είναι σε σύγκρουση. - Και ποια είναι η χώρα σου;
- Πες του από πού είσαι. - Αγγλία.
Είναι ένα νησιωτικό βασίλειο 1.600 χιλιόμετρα βόρεια της Πορτογαλίας.
Το έθνος του είναι η Αγγλία.
Χίλια εξακόσια μίλια από την Πορτογαλία.
Πες μου.
- Γιατί πολεμάτε με το βασίλειο του Τσούζι; - Γιατί πολεμάτε το βασίλειό μου;
Γιατί η Αγγλία αψηφά τον εκφοβισμό των καθολικών.
Δεν είστε καθολικοί;
Υπάρχουν χριστιανοί προτεστάντες και καθολικοί.
Οι Άγγλοι είμαστε προτεστάντες.
Όμως και οι δύο πιστεύετε ότι ο Ιησούς είναι Θεός;
Ναι. Αν και δεν θα είμαι βέβαιος μέχρι να πεθάνω.
Αυτός είναι ο λόγος που έγινες πειρατής;
Για να πολεμήσεις τους εχθρούς σου τους καθολικούς
στο όνομα αυτού του Θεού στον οποίο δεν πιστεύεις απόλυτα;
Δεν είμαι πειρατής.
Και τα είκοσι κανόνια σου;
Το πλοίο μου έχει άδεια κουρσάρικου
από τους ηγεμόνες της Ολλανδίας.
Μας εξουσιοδοτεί για εμπόριο σε όλες τις θάλασσες
και άμυνα ενάντια σε όποιον μας εμποδίσει.
Αν είχες εμάς απέναντί σου;
Δεν θα γινόμουν ποτέ εχθρός σας, άρχοντα.
Πιστεύω ότι θα γινόσουν, εύκολα μάλιστα.
Λοιπόν;
Τότε θα παρέδιδα την ψυχή μου στον Θεό.
Γιατί σίγουρα θα πέθαινα στα χέρια ενός τεκί όπως εσείς.
Στην άκρη!
Ο αρχιστράτηγος Ισίντο, κύριος αντίπαλος του Τορανάγκα.
Αν εκτιμάς τη ζωή σου, τσιμουδιά.
Μαθαίνω ότι προσκάλεσες έναν βάρβαρο στο κάστρο.
Υποκλίσου. Γρήγορα.
Τι άσχημος!
Έχει μουσούδι σκύλου.
Να τον πάμε περιοδεία σε όλο το βασίλειο.
"Το Τέρας από τη Δύση".
Με παραξενεύει
που, ενώ η καθαίρεσή σου πλησιάζει,
αυτός ο άντρας τράβηξε το ενδιαφέρον σου.
Αναμφίβολα υπάρχουν πιο αξιόλογες ασχολίες για τις τελευταίες σου ημέρες.
Οι χριστιανοί τον αποκαλούν αιρετικό. Αληθεύει;
Ναι, άρχοντα Ισίντο.
Πόσο μεγάλη προσβολή για την πίστη σου...
Ο αιρετικός δεν έχει αξία για μένα.
Αν σε ευχαριστεί, ο γιος μου θα τον πάει στη φυλακή.
Μόνη μου επιθυμία είναι η ειρήνη.
Θα φυλακιστείς.
Για πόσο;
Δεν ξέρω, Άντζιν. Μα θα προσευχηθώ για την ψυχή σου.
Τι του είπες, μπάσταρδε;
Γαμημένη κατάσταση. Ήθελα να με καταλάβουν.
Προφανώς έγινε κάποια παρεξήγηση.
Πού με πηγαίνετε;
Αν έκανα κάτι προσβλητικό, ζητώ συγγνώμη.
Ζητώ... Καταλαβαίνετε τίποτε από όσα λέω, που να πάρει;
Εσύ μπροστά, που με πάτε;
Διαμαρτύρομαι!
Με κάλεσε ο άρχοντας, δεν είμαι αιχμάλωτος.
Γαμώτο. Κάνετε λάθος!
Τα μάτια του ήταν στ' αλήθεια μπλε;
Φαντάσου το χρώμα της καταιγίδας που τρέχει.
Και...
το χρώμα των μαλλιών σαν αυτό το ραπάνι;
Μάλλον σαν ρίζα κολλιτσίδας.
Γελάς με τον γιο μας σαν να είναι κυρία της αυλής.
Τι λέγατε για ρίζες;
Σήμερα ο άρχοντας Τορανάγκα κάλεσε τη μητέρα να γνωρίσει έναν βάρβαρο.
Γιατί σε κάλεσαν εκεί;
Επιθυμεί να εξασκήσω τα πορτογαλικά μου.
Γιατί το επιθυμεί αυτό;
Ίσως ξέρεις εσύ.
Γιατί να έχει η μητέρα σου ασχολίες εκτός σπιτιού;
Πατέρα.
Θα φάτε κάτι;
Όχι. Δεν προλαβαίνω.
Ο άρχοντας Τορανάγκα κάλεσε σε συνάντηση.
Όχι εσένα.
Αρχόντισσα Μαρίκο!
Πιο νέα και όμορφη από ποτέ.
Αρχόντισσα Κίρι, είστε σοφή, ζεστή και χαρούμενη
και απολαμβάνετε την εύνοια του άρχοντα Τορανάγκα.
Όπως και η αρχόντισσα Σίζου, που κυοφορεί τον γιο του.
Η Μαρίκο δεν έχει αλλάξει καθόλου από όταν πρωτοσυναντηθήκαμε.
Ήταν πριν από δεκαέξι χρόνια
στην τελευταία δεξίωση του άρχοντα Κουρόντα.
Ήταν νεόνυμφη.
Από τότε διέκρινα ότι έχει κάτι σπάνιο.
Μην ενοχλείς τη διερμηνέα μου, Κίρι.
Κίρι νο κάτα, σε παρακαλώ.
Είμαι ηλικιωμένη
και χρειάζομαι άφθονο σεβασμό πριν πεθάνω.
Μετά από τόσα χρόνια, ακόμη με πειράζει.
Κι εσύ ήσουν ανέκαθεν εκτός ελέγχου.
Όπως το μέγεθος των γλουτών σου.
Καλέ!
Μπροστά στον Χιρομάτσου!
Τώρα πρέπει να ξυρίσω τα μαλλιά μου και να γίνω μοναχή.
Με την άδειά σας, άρχοντα.
Λοιπόν. Η κρίση σου για σήμερα;
Ο πατήρ είναι τίμιος.
Η μετάφρασή του δεν μας παραπλάνησε καθόλου.
Και ο βάρβαρος;
Το ένστικτό μου λέει να είστε επιφυλακτικός.
Σε πρόσβαλε αυτό που είπε για την πίστη σου;
Η πίστη μου δεν θα ήταν γνήσια αν δεν άντεχε σε δοκιμασίες.
Δεν έχω την εξυπνάδα σας,
αυτό το γνωρίζω καλά.
Όμως, τι σχέση έχουν όλα αυτά
με την καθαίρεσή σας;
Ο εγγονός μου γεννήθηκε στο Έντο σήμερα το πρωί
και η αρχόντισσα Ότσιμπα ζήτησε να επιστρέψει στην Οσάκα.
Συναίνεσα, προφανώς. Κάθε άλλη κίνηση θα ήταν επιθετική πράξη.
Επομένως, τώρα περιμένουμε το Συμβούλιο
να ψηφίσει τον θάνατο όλων μας.
Ναι.
Όμως, οι κατάσκοποί μου λένε
πως αυτός ο βάρβαρος ανησυχεί τους Πορτογάλους.
Θα ζητήσουν από τον Κιγιάμα και τον Όνο, τους χριστιανούς αντιβασιλείς,
να αντιτεθούν στην παρουσία του στην Οσάκα.
Τι μας νοιάζουν οι χριστιανοί αντιβασιλείς;
Ο άρχοντάς μας μπορεί να καθαιρεθεί
μόνο εάν το συμβούλιο ψηφίσει ομόφωνα.
Χρησιμοποιεί τον βάρβαρο για να σπείρει διχόνοια
ανάμεσα στον Ισίντο και τους χριστιανούς άρχοντες.
Χρειάζεσαι λίγη από τη διαίσθηση της νύφης σου.
Μα, άρχοντα, είστε βέβαιος...
Σανκιτσί!
Πάμε.
Βιάσου.
Ο σενιόρ είναι αληθινός;
Εσύ ποιος είσαι;
Κάντε χώρο για τον φίλο μας.
Είσαι ασφαλής ανάμεσά μας.
Παιδιά του ποιμνίου μου.
Διώκονται για την πίστη τους.
Μιλάς πορτογαλικά, αλλά δεν είσαι Πορτογάλος.
Πες την αλήθεια ενώπιον του Θεού.
Είμαι Άγγλος.
- Άρα κι εσένα οι Ιησουίτες σε έβαλαν εδώ. - Αυτό σου συνέβη;
Να σου δώσω άφεση αμαρτιών.
Είναι καταδικασμένοι όλοι εδώ;
Εδώ, μόνη τιμωρία είναι ο θάνατος.
Πάτερ, έγινε λάθος.
Είμαι καλεσμένος του άρχοντα Τορανάγκα. Από λάθος βρέθηκα εδώ.
Ο Τορανάγκα σε έφερε στην Οσάκα;
Ναι. Και πρέπει να μου επιτραπεί να φύγω.
Μα τον Θεό, είσαι σαν παιδί στην ερημιά.
Δεν ξέρεις τα παιχνίδια τους.
Ο Τορανάγκα είναι αιχμάλωτος στο κάστρο της Οσάκα.
Απομονωμένος από τους αντιπάλους του στο Συμβούλιο των Αντιβασιλέων.
Είναι ο Σουγκιγιάμα, από την πλουσιότερη οικογένεια σαμουράι.
Ο Όνο, φημισμένος πολεμιστής
που άραξε στους κόλπους της Εκκλησίας σπρωγμένος από τη λέπρα.
Και ο Κιγιάμα,
την πίστη του οποίου στον Χριστό ορίζουν η απληστία και η φιλοδοξία του.
Τα ηνία τους κρατάει ο Ισίντο, ο φύλακας αυτού του κάστρου.
Από μέρα σε μέρα, θα ψηφίσουν για το τέλος του Τορανάγκα.
Άκουσέ με, γιε μου.
Μόνο εγώ θα σου πω την αλήθεια.
Αν ο Τορανάγκα σε πήρε για σύμμαχό του,
δεν θα φύγεις ζωντανός από εδώ.
Ο τοκετός πήγε ομαλά, το βρέφος είναι υγιές
και επιτράπηκε στη μητέρα του διαδόχου να φύγει από το Έντο.
Φαίνεται πως ο Τορανάγκα θα αποδεχτεί τη μοίρα του.
Χάρη στην ηγεσία σου, άρχοντα Ισίντο.
Ευχαριστήστε με αφού δώσουμε τέλος στην απειλή του Τορανάγκα.
Ας ψηφίσουμε.
Άρχοντα Ισίντο...
υπάρχει μία εκκρεμότητα.
Αφορά έναν αιρετικό.
Τον έφερε εδώ ο Τορανάγκα.
Ναι, τον είδα.
Διαμαρτυρήθηκα και ο Τορανάγκα τον φυλάκισε.
Δυστυχώς, η φυλάκισή του δεν αρκεί.
Διαδίδονται ανησυχητικές ιστορίες
για σφαγές χριστιανών από το χέρι αυτού του άντρα.
Φρικαλέο.
Υπάρχουν αποδείξεις;
Οι παπάδες έχουν τις ιδιωτικές επιστολές του αιρετικού.
Πρέπει να απαιτήσουμε διακριτικά να εκτελεστεί.
Πριν ψηφίσουμε.
Είναι περίεργο πώς βλέπεις πιο καθαρά με το πέρασμα των χρόνων.
Σήμερα το πρωί που ξύπνησα μας είδα όπως σίγουρα μας βλέπει ο Τορανάγκα.
Ως γραφειοκράτες.
Όσο εμείς σφραγίζουμε τα έγγραφά μας,
ο Τορανάγκα χρησιμοποιεί τους κανόνες μας επιδεικτικά εναντίον μας.
Ο αιρετικός προσβάλλει τον Θεό μας.
Αναρωτιέμαι αν θα ήσουν τόσο αφοσιωμένος σε αυτόν τον Θεό,
χωρίς τα πλούτη με τα οποία σε κατακλύζουν οι ιερείς του.
Δεν θα το καθυστερήσω άλλο.
Απαιτώ ψηφοφορία για τον Τορανάγκα.
Στο όνομα του Κυρίου Ιησού Χριστού...
πρώτα πρέπει να πεθάνει ο αιρετικός.
Ο Τορανάγκα γεννήθηκε Μινοβάρα,
όνομα με μεγάλο κύρος στην Ιαπωνία.
Για αιώνες
οι πρόγονοί του ήταν κυρίαρχοι της χώρας,
επιφορτισμένοι με ένα θείο πρόσταγμα.
Πρόσταγμα;
Έναν τίτλο σεβαστό ανά τους αιώνες.
Τον υπέρτατο βαθμό που είναι εφικτός στους θνητούς.
Σόγκουν.
Κι ο Τορανάγκα επιδιώκει αυτόν τον τίτλο;
Ποιος ξέρει τι κρύβει η καρδιά του Μινοβάρα;
Σόμπεϊ!
Άλλη μία ζωή για κάθε ώρα της ημέρας.
Δεν έχεις τίποτε να φοβάσαι πια.
Θα πεθάνεις ως μάρτυρας, ίσως στον σταυρό.
Να με συγχωρείς, πάτερ. Δεν έκανα τον γύρο του κόσμου για να σταυρωθώ.
Γιατί το έκανες τότε;
Ήρθες για να κάνεις πόλεμο.
Θα σε είχα στηρίξει.
Ήρθα εδώ το '72 σφίγγοντας το κομποσκοίνι στο χέρι.
Οραματιζόμουν τις ψυχές που θα σώσω.
Και τότε έμαθα τα αληθινά δόγματα του κλήρου.
Μετάξι, χρυσός και όπλα.
Οι Ιησουίτες δεν ασχολούνται με ψυχές.
Έχουν για είδωλο το καταραμένο το Μαύρο Πλοίο.
Έτσι εξουσιάζουν το εμπόριο.
Οι Κινέζοι μισούν την Ιαπωνία,
οπότε οι Πορτογάλοι ελέγχουν το εμπόριο.
Είναι τοκογλύφοι.
Μάλιστα, ο Τάικο προσπάθησε να το σταματήσει,
αλλά η Εκκλησία υποκίνησε εξέγερση,
έφερε λαθραία όπλα από τη μυστική βάση στο Μακάο.
Στο Μακάο;
Γνώρισα κάποιον που έλεγε ότι είχε πάει στο φρούριο.
Μίλησε για εκατοντάδες Ιάπωνες στρατιώτες, όλοι καθολικοί.
Και οι άρχοντες εδώ δεν το ξέρουν;
Είναι πολύ αργά γι' αυτό.
Όχι, πρέπει να τους το πω!
Έτσι θα σωθώ.
Θα χάσεις στο παιχνίδι τους.
Οι κανόνες τους είναι σκοτεινοί,
οι καρδιές τους κλειστές.
Δεν με ξέρεις.
Έχω γνωρίσει χίλιους σαν εσένα.
Με πόσους τρόπους να σας πω ότι δεν μου καίγεται καρφάκι;
Εδώ είμαστε! Πάμε!
Γαμώτο!
Εμπρός.
Πάμε.
Να τα συνεννοείστε καλύτερα με τον Κάρλος.
Είπε ότι είχες το μανιφέστο. Χάσου.
Πας στο κάστρο, πάτερ;
Καλημέρα, καπετάνιε.
Όπως ξέρεις, δεν είχα νέα σου.
Μόλις ο Τορανάγκα επιτρέψει τον απόπλου του Μαύρου Πλοίου,
θα το μάθεις πρώτος εσύ.
Να, αυτό ακριβώς με ανησυχεί.
Ακούγεται ότι η γερομαϊμού θα μας αφήσει χρόνους.
Η Εκκλησία κάνει ό,τι μπορεί για να τρέχει σωστά η επιχείρησή σας.
Η επιχείρησή μας, εννοείς.
Καριόλη.
Πόση αγαλλίαση νιώθω με την επιμέλειά σας στην προσευχή.
Πάτερ!
Επισκέπτεστε τον άρχοντα Τορανάγκα;
Παραδίδω έγγραφα.
Πότε έφτασε εδώ η οικογένειά σας;
Είμαστε στην Οσάκα εδώ και μία εβδομάδα.
Παρακαλώ.
Σε ποια γλώσσα είστε καλύτερη τώρα;
Τα πορτογαλικά ή τα λατινικά;
Συχνότερα εξασκώ τα πορτογαλικά
αλλά προοδεύω αργά.
Είστε η καλύτερη μαθήτριά μου ως σήμερα.
Ωστόσο, οφείλω να παραδεχτώ ότι εξεπλάγην όταν σας είδα χθες,
αναμειγμένη στις υποθέσεις του Τορανάγκα.
Δεν θέλω να μεταφράζω πια.
Αντιπαθώ αυτόν τον άντρα, τον τρόπο που σας μιλά.
Πάντα είχατε καλό ένστικτο για όσους έχουν κακές προθέσεις.
Αρχόντισσα Μαρία.
Οι σκοτεινές σκέψεις που μου εξομολογηθήκατε
σας βαραίνουν ακόμη;
Θα ξέρετε ότι προσεύχομαι για σας.
Για αυτό το θέμα και για άλλα.
Ιδίως για τον αιρετικό.
Διάβασα το ημερολόγιό του.
Ό,τι σας λέει η καρδιά σας,
έχει κάνει χειρότερα.
Άρχοντα, με συγχωρείτε.
Είναι εδώ ο άρχοντας Ισίντο.
- Να περάσει. - Μάλιστα, κύριε.
Να ο περήφανος σαμουράι
που κάποτε ανέσυρα από ένα βουνό από πτώματα της Κορέας.
Να κι ο περήφανος στρατηγός που δεν θα με αφήσει ποτέ να το ξεχάσω.
Ο Τορανάγκα δεν είχε την ευπρέπεια να σε φιλοξενήσει στο κάστρο;
Κάπου παράπεσε η πρόσκληση.
Ποτέ δεν κατάλαβα γιατί ορκίστηκες αφοσίωση στον Μινοβάρα.
Δεν ξέρει από ευγνωμοσύνη.
Βλέπεις εκείνα τα τείχη;
Όταν ο Τάικο έχτιζε το κάστρο,
οι άρχοντες της επικράτειας έδωσαν την πιο φίνα πέτρα τους.
Επέλεξε τη δική μου ως ακρογωνιαίο λίθο.
Και με επιβράβευσε με μια θέση στο συμβούλιο.
Είναι φίνα πέτρα.
Πες μου για τον βάρβαρο που έφερες στην Οσάκα.
Είναι πειρατής.
Ευτελής άνθρωπος.
Θρασύς και απλοϊκός.
Τι βλέπει σ' αυτόν ο Τορανάγκα;
Ίσως αυτό που αντιπροσωπεύει.
Είκοσι κανόνια, πεντακόσια όπλα...
Δεν λείπουν αυτά από την Ιαπωνία.
...και μίσος για τους Πορτογάλους.
Πιστεύει ότι οι χριστιανοί αντιβασιλείς θα στραφούν εναντίον μας.
Ανοησίες.
Το Συμβούλιο είναι ενωμένο.
Συνέχισε όμως.
Σκέφτομαι μόνο το μέλλον.
Τι θα συμβεί όταν ο Τορανάγκα καθαιρεθεί και πεθάνει;
Και μαζί του κι εσύ, ως σύμμαχός του.
Αυτό είναι αλήθεια.
Αφήνοντας στην άκρη εμένα...
Εσύ θα είχες την περισσότερη δύναμη.
Αλλά θα ήσουν αντιμέτωπος με τον Κιγιάμα και τον Όνο,
και τη στήριξη των χριστιανών τους.
Αυτόν τον πόλεμο θα τον έχανα.
Όμως αν είχες τον βάρβαρο
υπό τον έλεγχο κάποιου υποτελή σου, τα πράγματα ίσως πήγαιναν διαφορετικά.
Κρίμα μόνο που αναγκάστηκα να εγκρίνω την εκτέλεσή του.
Το απαίτησαν οι χριστιανοί αντιβασιλείς.
Δεν μπορούσα να κάνω τίποτε.
Τότε ίσως θα μπορούσα να κάνω κάτι εγώ.
Άντζιν!
Εξομολογήσου, γρήγορα.
Δεν γίνεται.
Δεν μπορώ να πεθάνω εδώ.
Τώρα είσαι υπό την προστασία της Παρθένου.
Εξομολογήσου τις αμαρτίες σου ενώπιόν μου.
Πήγαινε με τον Θεό σου, πάτερ.
Είσαι αιχμάλωτος του άρχοντα Κιγιάμα.
Θεέ, συγχώρησε την περηφάνια μου.
Κάνε να μην είναι αυτό το τέλος μου.
Τι κάνεις σε αυτά τα μέρη;
Παραμέρισε!
Ληστές!
Εύγε.
Ευχαριστώ.
Ακούστε τον.
Μιλά σαν πολιτισμένος άνθρωπος.
Είναι έξυπνο σκυλί.
Τότε, ας σου διδάξω αυτό:
"Είμαι σκυλί".
Πες το.
"Είμαι σκυλί".
Είμαι σκυλί.
Έτσι μπράβο. Καλό σκυλάκι.
Τώρα, στα γόνατα. Τα σκυλιά γονατίζουν.
Ναι, "είμαι σκυλί". Ακριβώς.
Ευχαριστώ.
Ένα καλό αφεντικό του λείπει.
Τη μέγιστη εκτίμησή μου, Γιαμπούσιγκε.
Είναι η δεύτερη φορά που μου παραδίδεις τον βάρβαρο.
Φάνηκα τυχερός.
Καθ' οδόν προς την εκτέλεση, έπεσαν σε ενέδρα ληστών.
Εγώ έτυχε να περνάω από εκεί.
Όντως, έχεις τον τρόπο
να είσαι στο σωστό σημείο την κατάλληλη στιγμή.
Είναι βρόμικος.
Να του πω ότι χρειάζεται να πλυθεί;
Φυσικά, άρχοντα.
Αλλά πρώτα ας υποδεχτούμε τη μεταφράστριά μας.
Καλημέρα, σενιόρ.
Θα είμαι η διερμηνέας σας για σήμερα.
Μιλάς πορτογαλικά;
Είναι τιμή μου να μάθω τη γλώσσα των χριστιανών δασκάλων μου.
Των καθολικών δασκάλων σου.
Υπηρετώ τον Γιοσί Τορανάγκα.
Ονομάζομαι Τόντα Μαρίκο.
Τζον. Μπλάκθορν.
Να ξέρεις ότι δεν είμαι καθολικός.
Πες στον Άντζιν
ότι ελπίζω η φυλάκισή του να μην ήταν οδυνηρή.
Ο άρχοντάς μου ζητά συγγνώμη για τη φυλάκισή σας.
Είμαι ευγνώμων που ζω.
Σας ευχαριστεί.
Ο νεαρός άρχοντάς μας επιθυμεί να μάθει για τη χώρα του.
Για τους ηγεμόνες και τα ήθη της.
Ρωτά για τη χώρα σας. Για τους ηγεμόνες και τα ήθη σας.
Σήμερα το πρωί με πήγαιναν στον θάνατο, και τώρα...
Ξέρω πως θεωρούμαι εχθρός στην χώρα σας.
Όμως, σας διαβεβαιώ πως η βασίλισσά μου είναι σοφή και μυαλωμένη,
και θα ήθελε να είναι σύμμαχός σας.
Ισχυρίζεται ότι δεν είναι εχθρός μας
και πως η βασίλισσά του προσφέρει τη φιλία της.
Δώσε μια κουτάλα στον Άντζιν.
Νεαρέ άρχοντα, συγχωρήστε μας για τη διατάραξη του κήπου.
Αλλά τώρα θα ήθελα ο Άντζιν
να σχεδιάσει τον χάρτη του κόσμου όπως τον ξέρει.
Ο κύριός μου ζητά να σχεδιάσετε τον χάρτη του κόσμου.
Ευχαριστώ.
Εδώ είναι το όριο όσων γνωρίζω.
Η Γη είναι σφαιρική.
Σαν φρούτο.
Η Ιαπωνία είναι εδώ.
Η χώρα μου, η Αγγλία,
είναι στην άλλη άκρη του κόσμου.
Δείχνει την Ιαπωνία και την Αγγλία.
Ήρθαμε από το Πέρασμα του Μαγγελάνου.
Διέσχισε αυτήν τη χερσαία έκταση.
Είμαστε οι πρώτοι
γιατί οι Ισπανοί και οι Πορτογάλοι το κράτησαν κρυφό.
Λέει πως ήταν ισπανικό και πορτογαλικό μυστικό.
Όσο για μας, ήταν η ασφαλέστερη ρότα.
Γιατί έπρεπε να αποφύγουμε την πορτογαλική βάση στο Μακάο.
Ισχυρίζεται ότι υπάρχει πορτογαλική βάση στο Μακάο.
Επανδρώνεται από Ιάπωνες μισθοφόρους.
Έμαθα ότι τους λέτε ρόνιν.
Ένα μυστικό καθολικό φρούριο για λαθρεμπόριο όπλων
που χρησιμοποιήθηκαν στην εξέγερση.
Μια μυστική βάση για λαθρεμπόριο όπλων. Έχει ρόνιν.
Τα όπλα χρησιμοποιήθηκαν στην εξέγερση...
Ενάντια στον Τάικο, νομίζω. Δεν είμαι βέβαιη.
Πες στον Άντζιν ότι θα μου φτιάξει λεπτομερέστερο χάρτη.
Με ενδείξεις για όλες τις πορτογαλικές βάσεις.
Ζητά να του δώσεις γραπτά τον χάρτη και τις βάσεις αργότερα.
Αν επιτρέπεται, θα εξηγήσω τώρα.
Έτσι μοίρασαν τον νέο κόσμο η Πορτογαλία και η Ισπανία.
Πριν από 70 χρόνια μοίρασαν με συνθήκη τα ανεξερεύνητα εδάφη.
Η χώρα σας πέφτει στο μισό της Πορτογαλίας.
Άρα τους ανήκει.
Θεωρεί ότι η Πορτογαλία και η Ισπανία μοίρασαν την περιοχή μας.
Ισχυρίζεται ότι η Ιαπωνία...
ανήκει στους Πορτογάλους.
Είπε όντως "ανήκει";
Ναι, άρχοντα.
Παραλογισμός...
Ας χωρίσουμε και τους ουρανούς, εμείς με την Κίνα.
Σιωπή.
Λυπάμαι, κύριε, αλλά σας διαβεβαιώ ότι η αλαζονεία τους είναι απίστευτη.
Πες του, σε παρακαλώ.
Είναι νομικά καθιερωμένο ο Ισπανός και ο Πορτογάλος βασιλιάς
να διεκδικούν κάθε μη καθολική γη που ανακαλύπτουν
και να εγκαθιστούν καθολική κυβέρνηση.
Αυτό είναι ψέμα.
Όχι.
Ορκίζεστε στον Θεό σας;
Ναι, ορκίζομαι.
Τι είπε;
Λέει ότι οι Πορτογάλοι...
επιχειρούν να αντικαταστήσουν τους αλλόθρησκους
με δικούς τους ηγέτες.
Τι ζητάς στην Ιαπωνία;
Ρωτά τι ζητάς εδώ.
Να αφανίσω τους κοινούς εχθρούς μας.
Να σε επιστρατεύσει ενάντια στους εχθρούς του.
Καλύτερα να εγκαταλείψεις αυτόν τον πόλεμο.
Είστε πολύ λίγοι. Δεν υπάρχει ελπίδα για σας.
Συμβουλεύει να μην πολεμήσετε τους Πορτογάλους εδώ.
Είστε λίγοι. Είναι μάταιο.
Εκτός αν νικήσω.
Λέει, "εκτός αν νικήσω".
Πες στον Άντζιν ότι απόψε θα μείνει στο Δυτικό Παλάτι.
Έξω είναι επικίνδυνα. Παραμονεύουν ληστές.
Ο Τορανάγκα-σαμα σου παραχωρεί τα διαμερίσματά του.
Είναι σπουδαία τιμή.
Ελπίζω να τα απολαύσεις.
Είναι δική του;
Η πανοπλία κατασκευάστηκε όπως την είδε σε ένα όνειρο.
Η τεχνοτροπία της πάει πολλές γενιές πίσω, στο σογκουνάτο των Μινοβάρα.
Σόγκουν.
Ήθελα να σε ευχαριστήσω
για την ειλικρινή μετάφραση εκ μέρους μου.
Είναι περιττό να με ευχαριστείς.
Πρόσφερα υπηρεσία στον άρχοντά μου.
Πόσο καιρό μιλάς πορτογαλικά;
Δεκατέσσερα χρόνια.
Όσον καιρό είμαι χριστιανή.
Τα μιλάς πολύ καλά.
Αυτές οι γυναίκες θα βοηθήσουν στο μπάνιο σου.
Ευχαριστώ, αλλά πλύθηκα ήδη.
Στην φυλακή;
Όχι, στο χωριό.
Μα, πέρασαν μέρες από τότε.
Δύο μπάνια σε μια βδομάδα;
Να πάθω δυσεντερία θέλετε;
Για κάποιον λόγο, ο Άντζιν δεν θέλει να πλυθεί.
Περίμενε, Μαρίκο.
Αν και εκτιμάς πολύ τους παπάδες,
σε ικετεύω να αναλογιστείς τα κίνητρά τους.
Ο άρχοντάς σου κινδυνεύει.
Κι εγώ έχω ένα πλοίο.
Θα συμβούλευα να προσέχεις πώς μιλάς.
- Ναι. - Και...
παρακαλώ να με αποκαλείς Μαρίκο-σαμα.
Οι άνεμοι δεν είναι ευνοϊκοί τελευταία.
Αν το Μαύρο Πλοίο δεν πλεύσει σύντομα προς Ναγκασάκι,
δεν θα επιστρέψει εγκαίρως για την αποστολή του χρόνου.
Ως επικεφαλής των Εξωτερικών Υποθέσεων,
ίσως είναι καλύτερα να το αποδεσμεύσετε.
Όλο σκέφτομαι τα κέρδη...
Της χώρας σου και της δικής μου.
Είναι πολλά αυτά που δεν γνωρίζω.
Και πολλά αυτά που δείχνει να ξέρει ο βάρβαρος.
Προτιμώ να αναβληθεί η αναχώρηση του Μαύρου Πλοίου.
Οι θάλασσες είναι εξαιρετικά επικίνδυνες.
Ίσως αυτός είναι ο λόγος
που η Εκκλησία σου χτίζει μυστικές βάσεις στην περιοχή μας.
Ίσως πρέπει να μάθουμε πιο πολλά για αυτές τις βάσεις
πριν προχωρήσουμε στις διαπραγματεύσεις.
Ο Μαρτίν Αλβίτο μόλις είχε νέα από τον Τορανάγκα.
Δεν μας παραχωρεί έγγραφα αναχώρησης για το Μαύρο Πλοίο.
Ο θεοκατάρατος αιρετικός δεν έχει καν την τσίπα να μας καταστρέψει σταδιακά.
Αφήστε σε εμένα αυτό το φορτίο, πάτερ.
Τι κάνεις εδώ τόσο αργά;
Δολοφόνος!
Προστατέψτε τον άρχοντα!
Τι κάνεις;
Πού είναι ο Τορανάγκα;
Εισβολέας!
Εισβολέας στο κάστρο!
Είναι στους ξενώνες.
Όχι, εκεί πέρα είναι.
Είναι η Κάγιο, η υπηρέτρια. Ψάχνει τον άρχοντα.
Όχι!
Άρχοντα! Είστε πληγωμένος;
Ο Ισίντο τρελάθηκε.
- Αυτό σημαίνει πόλεμο! - Όχι.
Δεν ήταν ο Ισίντο.
Έδωσα τα διαμερίσματά μου στον Άντζιν.
Κρύφτηκα στα δικά του.
Η δολοφόνος δεν ήρθε για μένα.
Ήρθε για αυτόν.
Υποτιτλισμός: Θεοδώρα Πολύζου